CELEX: 52015PC0167
Language: mt
Date: 2015-04-17
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE, rigward emenda fl-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE (Ikel ġdid)

|
			
		
		
		52015PC0167
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE, rigward emenda fl-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE (Ikel ġdid) /* COM/2015/0167 final - 2015/0086 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex jiġu żgurati
ċ-ċertezza ġuridika u l-omoġeneità meħtieġa
tas-Suq Intern, il-Kumitat Konġunt taż-ŻEE għandu jintegra
l-leġiżlazzjoni kollha rilevanti tal-UE fil-Ftehim ŻEE mill-aktar
fis possibbli wara l-adozzjoni tiegħu. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mal-proposta ta’ Deċiżjoni
tal-Kunsill) għandu l-għan li jemenda l-Anness II
għall-Ftehim taż-ŻEE sabiex jinkorpora li ġej fil-Ftehim
ŻEE, u b'mod aktar konkret:
(1)                   
Ir-Regolament (Ke) Nru 258/97 tal-Parlament
Ewropew u tal-Kunsill tas-27 ta’ Jannar 1997 dwar l-ikel
il-ġdid u l-ingredjenti tal-ikel il-ġdid[1].
(2)                   
Ir-Regolament tal-Kummissjoni (KE)
Nru 1852/2001 tal-20 ta' Settembru 2001 li jistabbilixxi
regoli dettaljati biex ċerta informazzjoni titqiegħed
għad-dispożizzjoni tal-pubbliku u għall-protezzjoni
tal-informazzjoni mressqa skond ir-Regolament tal-Parlament Ewropew u tal-Kunsill
(KE) Nru 258/97[2].
(3)                   
Ir-Rakkomandazzjoni tal-Kummissjoni 97/618/KE
tad-29 ta' Lulju 1997 dwar l-aspetti xjentifiċi u
l-preżentazzjoni tal-informazzjoni neċessarja sabiex
tappoġġja applikazzjonijiet għat-tqegħid fis-suq ta' ikel
ġdid u ingredjenti ta' ikel ġdid u l-preparazzjoni ta' rapporti
inizjali ta' valutazzjoni skont ir-Regolament (KE) Nru 258/97
tal-Parlament Ewropew u tal-Kunsill[3].
(4)                   
L-Artikolu 38 tar-Regolament (KE)
Nru 1829/2003 tal-Parlament Ewropew u tal-Kunsill
tat-22 ta' Settembru 2003 dwar ikel u għalf modifikat
ġenetikament[4]
jemenda r-Regolament (KE) Nru 258/97.
L-EFTA li tagħmel parti miż-ŻEE
qed tipproponi adattament b’mod partikolari għall-Artikolu 7
tar-Regolament (KE) Nru 258/97. It-test propost jistipula li meta
l-Kummissjoni tieħu deċiżjonijiet ta’ awtorizzazzjoni skont dan
l-Artikolu, l-Istati tal-EFTA fl-istess ħin u fi żmien 30 jum
jieħdu deċiżjonijiet korrispondenti.
L-Anness II tal-Ftehim ŻEE
għandu għalhekk jiġi emendat skont dan.
3.           L-ELEMENTI
ĠURIDIĊI TAL-PROPOSTA
L-Artikolu 1(3)
tar-Regolament tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim taż-ŻEE jipprevedi li, fuq
proposta mill-Kummissjoni, il-Kunsill jistabbilixxi l-pożizzjoni li
għandha tiġi adottata f'isem l-Unjoni dwar dawn
id-Deċiżjonijiet. 
Il-Kummissjoni tressaq l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun tista' tippreżentah lill-Kumitat
Konġunt taż-ŻEE mill-aktar fis possibbli.
2015/0086 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f’isem l-Unjoni Ewropea, fil-Kumitat Konġunt
taż-ŻEE, rigward emenda fl-Anness II (Regolamenti tekniċi,
standards, ittestjar u ċertifikazzjoni) tal-Ftehim ŻEE
(Ikel ġdid)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 114
flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[5],
u b'mod partikolari l-Artikolu 1(3) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Ftehim dwar
iż-Żona Ekonomika Ewropea[6]
(“il-Ftehim ŻEE”) daħal fis-seħħ
fl-1 ta' Jannar 1994.
(2)       Skont l-Artikolu 98
tal-Ftehim ŻEE, il-Kumitat Konġunt taż-ŻEE jista'
jiddeċiedi li jemenda, inter alia, l-Anness II
għall-Ftehim ŻEE.
(3)       L-Anness II tal-Ftehim
ŻEE fih dispożizzjonijiet u arranġamenti speċifiċi
dwar regolamenti tekniċi, standards, ittestjar u ċertifikazzjoni.
(4)       Ir-Regolament (KE)
Nru 258/97 tal-Parlament Ewropew u tal-Kunsill[7] għandu jiġi
inkorporat fil-Ftehim.
(5)       Ir-Regolament tal-Kummissjoni
(KE) Nru 1852/2001 tal-20 ta’ Settembru 2001[8] għandu jiġi
inkorporat fil-Ftehim.
(6)       Ir-Rakkomandazzjoni
tal-Kummissjoni 97/618/KE tad-29 ta’ Lulju 1997[9] għandha tiġi
inkorporata fil-Ftehim.
(7)       L-Artikolu 38
tar-Regolament (KE) Nru 1829/2003 tal-Parlament Ewropew u tal-Kunsill[10] jemenda r-Regolament
(KE) Nru 258/97 u għandu jiġi inkorporat fil-Ftehim.
(8)       Għalhekk,
l-Anness II tal-Ftehim ŻEE għandu jiġi emendat kif
meħtieġ. 
(9)       Il-pożizzjoni tal-Unjoni
fil-Kumitat Konġunt taż-ŻEE għandha għalhekk tkun
ibbażata fuq l-abbozz tad-Deċiżjoni li jinsab mehmuż.
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata, f’isem l-Unjoni Ewropea, fil-Kumitat Konġunt taż-ŻEE
dwar l-emenda proposta tal-Anness II (Regolamenti tekniċi, standards,
ittestjar u ċertifikazzjoni) tal-Ftehim ŻEE tkun ibbażata fuq
l-abbozz tad-Deċiżjoni tal-Kumitat Konġunt taż-ŻEE
mehmuż ma’ din id-Deċiżjoni.
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 43, 14.2.1997, p. 1.
[2]               ĠU L 253, 21.9.2001, p. 17.
[3]               ĠU L 253, 16.9.1997, p. 1.
[4]               ĠU L 268, 18.10.2003, p. 1.
[5]               ĠU L 305, 30.11.1994, p. 6.
[6]               ĠU L 1, 3.1.1994, p. 3. 
[7]               Ir-Regolament (KE) Nru 258/97 tal-Parlament Ewropew
u tal-Kunsill tas-27 ta’ Jannar 1997 dwar l-ikel il-ġdid u
l-ingredjenti tal-ikel il-ġdid ĠU L 43, 14.2.1997, p. 1.
[8]               Ir-Regolament tal-Kummissjoni (KE) Nru 1852/2001
tal-20 ta’ Settembru 2001 li jistabbilixxi regoli ddettaljati
biex ċerta informazzjoni titqiegħed għad-dispożizzjoni
tal-pubbliku u għall-protezzjoni tal-informazzjoni mressqa skont
ir-Regolament tal-Parlament Ewropew u tal-Kunsill (KE) Nru 258/97, ĠU
L 253, 21.9.2001, p. 17.
[9]               Ir-Rakkomandazzjoni tal-Kummissjoni 97/618/KE
tad-29 ta' Lulju 1997 dwar l-aspetti xjentifiċi u
l-preżentazzjoni tal-informazzjoni neċessarja sabiex
tappoġġja applikazzjonijiet għat-tqegħid fis-suq ta' ikel
ġdid u ingredjenti ta' ikel ġdid u l-preparazzjoni ta' rapporti
inizjali ta' valutazzjoni skont ir-Regolament (KE) Nru 258/97 tal-Parlament
Ewropew u tal-Kunsill, ĠU L 253, 16.9.1997, p. 1.
[10]             Ir-Regolament (KE) Nru 1829/2003
tal-Parlament Ewropew u tal-Kunsill tat-22 ta’ Settembru 2003
dwar ikel u għalf modifikat ġenetikament ĠU L 268,
18.10.2003, p. 1.
ANNESS
DEĊIŻJONI TAL-KUMITAT KONĠUNT TAŻ-ŻEE 
li temenda l-Anness II (Regolamenti tekniċi, standards, ittestjar u
ċertifikazzjoni) 
tal-Ftehim ŻEE
IL-KUMITAT KONĠUNT
TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea (“il-Ftehim ŻEE”), u b'mod partikolari
l-Artikolu 98 tiegħu,
Billi:
(1)              
Ir-Regolament (KE) Nru 258/97 tal-Parlament
Ewropew u tal-Kunsill tas-27 ta’ Jannar 1997 dwar l-ikel
il-ġdid u l-ingredjenti tal-ikel il-ġdid[1] għandu jiġi
inkorporat fil-Ftehim.
(2)              
Ir-Regolament tal-Kummissjoni (KE)
Nru 1852/2001 tal-20 ta’ Settembru 2001 li jistabbilixxi
regoli ddettaljati biex ċerta informazzjoni titqiegħed
għad-dispożizzjoni tal-pubbliku u għall-protezzjoni
tal-informazzjoni mressqa skont ir-Regolament tal-Parlament Ewropew u
tal-Kunsill (KE) Nru 258/97[2]
għandu jiġi inkorporat fil-Ftehim.
(3)              
Ir-Rakkomandazzjoni tal-Kummissjoni 97/618/KE
tad-29 ta' Lulju 1997 dwar l-aspetti xjentifiċi u
l-preżentazzjoni tal-informazzjoni neċessarja sabiex
tappoġġja applikazzjonijiet għat-tqegħid fis-suq ta' ikel ġdid
u ingredjenti ta' ikel ġdid u l-preparazzjoni ta' rapporti inizjali ta'
valutazzjoni skont ir-Regolament (KE) Nru 258/97 tal-Parlament Ewropew u
tal-Kunsill[3]
għandha tiġi inkorporata fil-Ftehim.
(4)              
L-Artikolu 38 tar-Regolament (KE)
Nru 1829/2003 tal-Parlament Ewropew u tal-Kunsill
tat-22 ta’ Settembru 2003 dwar ikel u għalf modifikat
ġenetikament[4]
jemenda r-Regolament (KE) Nru 258/97 u għandu jiġi inkorporat
fil-Ftehim.
(5)              
Din id-Deċiżjoni tikkonċerna
l-leġiżlazzjoni marbuta mal-prodotti tal-ikel. Il-leġiżlazzjoni
dwar l-oġġetti tal-ikel ma tapplikax għal-Liechtenstein sakemm
l-applikazzjoni tal-Ftehim bejn il-Komunità Ewropea u l-Konfederazzjoni
Svizzera dwar il-kummerċ ta’ prodotti agrikoli tkun estiża
għal-Liechtenstein, kif speċifikat fl-introduzzjoni tal-Kapitolu XII
tal-Anness II tal-Ftehim ŻEE. Għaldaqstant, din
id-Deċiżjoni ma tapplikax għal-Liechtenstein.
(6)              
Għalhekk, l-Anness II tal-Ftehim ŻEE
għandu jiġi emendat skont dan,
ADOTTA DIN ID-DEĊIŻJONI:
Artikolu 1
Il-Kapitolu XII tal-Anness II
tal-Ftehim ŻEE jiġi emendat kif ġej:
1.           Dan li ġej jiżdied wara
l-punt 97 (ir-Regolament (UE) Nru 1169/2011 tal-Parlament Ewropew u
tal-Kunsill):
"98.   31997 R 0258: Ir-Regolament
(KE) Nru 258/97 tal-Parlament Ewropew u tal-Kunsill
tas-27 ta’ Jannar 1997 dwar l-ikel il-ġdid u l-ingredjenti
tal-ikel il-ġdid (ĠU L 43, 14.2.1997, p. 1.) kif emendat
minn:
–              
32003 R 1829:
Ir-Regolament (KE) No 1829/2003 tal-Parlament Ewropew u tal-Kunsill
tat-22 ta’ Settembru 2003 (ĠU L 268, 18.10.2003,
p. 1),
–              
32008 R 1332:
Ir-Regolament (KE) Nru 1332/2008 tal-Parlament Ewropew u tal-Kunsill
tas-16 ta’ Diċembru 2008 (ĠU L 354, 31.12.2008,
p. 7).
Għall-finijiet ta'
dan il-Ftehim, id-dispożizzjonijiet tar-Regolament jinqraw bl-adattamenti
li ġejjin:
L-Artikolu 7 jinqara bl-adattamenti li
ġejjin:
“Meta
l-Kummissjoni tieħu deċiżjonijiet ta’ awtorizzazzjoni, l-Istati
tal-EFTA, fl-istess ħin u fi żmien 30 jum
mid-Deċiżjoni tal-Kummissjoni, jieħdu d-deċiżjonijiet
korrispondenti. Il-Kumitat Konġunt taż-ŻEE jiġi infurmat u
minn żmien għal żmien jippubblika l-listi ta' dawn
id-deċiżjonijiet fis-Suppliment taż-ŻEE tal-Ġurnal
Ufficjali.
Jekk
ikun hemm xi nuqqas ta’ ftehim bejn il-partijiet kontraenti dwar
l-amministrazzjoni ta' dawn id-dispożizzjonijiet, il-Parti VII
tal-Ftehim tapplika mutatis mutandis."
99.    32001 R 1852: Ir-Regolament
tal-Kummissjoni (KE) Nru 1852/2001
tal-20 ta’ Settembru 2001 li jistabbilixxi regoli ddettaljati
biex ċerta informazzjoni titqiegħed għad-dispożizzjoni
tal-pubbliku u għall-protezzjoni tal-informazzjoni mressqa skont ir-Regolament
tal-Parlament Ewropew u tal-Kunsill (KE) Nru 258/97 (ĠU L 253,
21.9.2001, p. 17)."
2.           Taħt l-intestatura “ATTI LI
JRIDU JIĠU KKUNSIDRATI MILL-ISTATI EFTA U MILL-AWTORITÀ TAS-SORVELJANZA
TAL-EFTA” jiddaħħal il-punt li ġej wara l-punt 16
(ir-Rakkomandazzjoni tal-Kummissjoni 2013/647/UE):
"17.   31997 H 0618:
Ir-Rakkomandazzjoni tal-Kummissjoni 97/618/KE
tad-29 ta' Lulju 1997 dwar l-aspetti xjentifiċi u
l-preżentazzjoni tal-informazzjoni neċessarja sabiex
tappoġġja applikazzjonijiet għat-tqegħid fis-suq ta' ikel
ġdid u ingredjenti ta' ikel ġdid u l-preparazzjoni ta' rapporti
inizjali ta' valutazzjoni taħt ir-Regolament (KE) Nru 258/97
tal-Parlament Ewropew u tal-Kunsill (ĠU L 253, 16.9.1997,
p. 1)."
Artikolu 2
It-testi tar-Regolamenti (KE) Nru 258/97,
(KE) Nru 1852/2001, u (KE) Nru 1829/2003 u
tar-Rakkomandazzjoni 97/618/KE fl-ilsien Islandiż u dak
Norveġiż, li għandhom jiġu ppubblikati fis-Supplement
taż-ŻEE ta’ Il-Ġurnal Uffiċjali tal-Unjoni
Ewropea, ikunu awtentiċi.
Artikolu 3
Din id-Deċiżjoni tidħol fis-seħħ
fil-[…], dejjem jekk in-notifiki kollha skont
l-Artikolu 103(1) tal-Ftehim ikunu saru lill-Kumitat Konġunt
taż-ŻEE*.
Artikolu 4
Din id-Deċiżjoni tiġi
ppubblikata fit-Taqsima taż-ŻEE u fis-Suppliment taż-ŻEE
ta' Il-Ġurnal Uffiċjali tal-Unjoni Ewropea.
Magħmul fi Brussel, […].
                                                                       Għall-Kumitat
Konġunt taż-ŻEE
                                                                       Il-President
                                                                       […]
                                                                       
                                                                       
                                                                       Is-Segretarji
                                                                       għall-Kumitat
Konġunt taż-ŻEE
                                                                       […]
[1]               ĠU L 43, 14.2.1997, p. 1.
[2]               ĠU L 253, 21.9.2001, p. 17.
[3]               ĠU L 253, 16.9.1997, p. 1.
[4]               ĠU L 268, 18.10.2003, p. 1
*
[L-ebda obbligu kostituzzjonali ma huwa indikat.] [Obbligi
kostituzzjonali huma indikati.]